**Cereka peminat** atau **cereka penggemar** (juga Mal.: **fiksyen peminat**, Ind.: **fiksi penggemar**; bahasa Inggeris: *fan fiction*code: en is deprecated  atau *fanfiction* - singkatan *fanfic*, *FF* atau *fic*) ialah istilah pengertian umum bagi hasil cereka mengenai watak-watak atau latar-latar yang dikarang oleh para peminat sesuatu karya asal, dan bukannya pengkarya asalnya. Cereka sebegini lazimnya menghuraikan hasil kerja yang tidak menerima izin pengkarya asalnya, dan biasanya (tetapi bukan selalunya) tidak diterbit secara profesional.

Fiksyen peminat diertikan berlawanan dengan fiksyen asli yang wujud di dalam alam diskret tersendiri, serta berlawan dengan hasil daftar karya dalam lingkungan alam tersebut. Kebanyakan pengarang karya sebegini peminat menganggap bahawa pembacanya berpengetahuan mengenai alam latar karya yang dijadikan asas kepada hasil kerja mereka. 

Sebelum sekitar tahun 1965, istilah **fiksyen peminat** digunakan dalam fandom sains fiksyen untuk menandakan asli kerja-kerja cereka sains amatur yang diterbit dalam fanzine sains fiksyen, berbanding dengan fiksyen yang diterbit secara profesional, namun penggunaan istilah bagi erti sebegini kini tidak digunakan lagi; definisi-definisi terkini istilah ini mengecualikan cereka asli dari genre berkenaan dan tidak semestinya mengecualikan sumbangan profesional.

Gambaran umum
-------------

### Jenis

Bahan-bahan yang mana pengarangnya cuma secara sedar-sedar meniru gaya, suara, dan/atau subjek karya orang lain, biasanya dipanggil pastis dan secara amnya dianggap sebagai genre yang berasingan daripada fiksyen peminat, meskipun ada karya yang sebenarnya merupakan kedua-dua karya pastis dan fiksyen peminat. Filem-filem tidak sah yang merupakan kerja terbitan secara amnya dipanggil filem peminat (*fan film*), manakala komik buatan peminat pula biasanya disebut "komik peminat" (*fan comics*) atau (di Jepun) *doujinshi*; amnya, setiap satunya dianggap sebagai kategori yang berbeza daripada "fiksyen peminat" yang sering dianggap sebagai berbentuk sastera.

### Pengarangan

Latar tempat, watak dan jalan cerita sesebuah karya dalam kategori ini didasarkan kisah, karakter atau latar dalam cereka sudah ada baik dari filem, komik, novel mahupun tokoh-tokoh ternama sama ada yang lama mahupun yang terkini.

* **Watak** - kadangkalanya ada karya yang menyertakan penulisnya atau nama orang lain sebagai karakter dalaman latar cerita tersebut - watak sering disebut sebagai "watak asli" (*original character* - **OC**) , ada pula yang tidak. Ada pula karya menggunakan atau memasukkan pembaca sebagai salah satu tokoh cerita (*reader insert*) lalu ia diceritakan mengikut sudut pandang ketiga namun digantikan dengan kata ganti diri kedua ("kamu") seakan pembaca sedang mengalami peristiwa dalam karya dikarang.
* **Jalan cerita** - jalan cerita sesebuah karya yang direka peminat merupakan hasil imaginasi para peminat. Konsep sederhana yang digunakan dalam menulis sebuah karya cereka sebegini adalah "*What if…*" ("Bagaimana jika…") - yakni membayangkan kejadian beraneka ragam yang dianggap bersesuaian dengan watak dipilih.

Batasan hakcipta
----------------

Untuk menghindari tuntutan hak cipta yang jelas dilangkaui untu tujuan pengkaryaan, penulis cereka jenis ini biasanya akan menyatakan jenis penulisan ini secara terang-terangan semacam pengakuan hak cipta untuk pengkarya aslinya.

Lihat juga
----------

* Doujinshi

Nota
----

1. ↑  Pengutamaan istilah "cereka peminat" sebagai tajuk entri didasarkan kecenderungan pemakaian perkataan *peminat* berbanding *penggemar* dalam kalangan negara-negara Nusantara - lihat nota bahasa di "peminat".

Bacaan lanjut
-------------

* Hellekson, Karen, and Kristina Busse. *Fan fiction and fan communities in the age of the Internet: new essays*. Jefferson, North Carolina: McFarland & Co. 2006. ISBN 0786426403.
* Pugh, Sheenagh. *The Democratic Genre: Fan Fiction in a Literary Context*. Bridgend, Wales: Seren, 2005. ISBN 1854113992.

Pautan luar
-----------

* The Fan Fiction Glossary
* Fan Fiction FAQ at Chilling Effects Clearinghouse
* Rights to Fan fiction Writing: essay on fan fiction
* In Defense of Fanfiction: A rebuttal to fantasy writer Robin Hobb's anti-fanfiction piece

| * l
* b
* s
Cereka peminat |
| --- |
| Genre | 
* Dunia alternatif
* Dunia dikongsi
* Dunia yang diperluas
* Femslash
* Fiksyen orang sebenar
* Fiksyen slash
* Filem peminat
* Omegaverse
* Persilangan cereka
* Uberfic

 |
| Gaya penulisan | 
* Mary Sue
* MSTing
* Pengganti pengarang
* Penyisipan diri

 |
| Karya yang diterbitkan | 
* *Another Hope*
* *Beautiful Bastard*
* Trilogi *Fifty Shades*
* *Gabriel's Inferno*
* *Time's Champion*

 |
| Laman web & organisasi | 
* Archive of Our Own
* FanFiction.Net
* Fanlore
* The Gossamer Project
* Organization for Transformative Works
* Wattpad

 |
| *Shipping* | 
* *Kirk/Spock*
* *Stucky*

 |
| Topik berkaitan | 
* Hasil peminat
* Masalah undang-undang dengan fiksyen peminat

 |